ഷഓമിയുടെ ബജറ്റ് 5ജി സ്മാര്ട്ട്ഫോണ് റെഡ്മി നോട്ട് 10T ഇപ്പോള് സ്വന്തമാക്കാം പ്രമുഖ സ്മാര്ട്ട്ഫോണ് ബ്രാന്ഡായ ഷഓമി അടുത്തിടെയാണ് റെഡ്മി ശ്രേണിയിലായി തങ്ങളുടെ ഏറ്റവും വിലക്കുറവുള്ള 5ജി സ്മാര്ട്ട്ഫോണ് വിപണിയിലെത്തിച്ചത്. റിപ്പോര്ട്ട് പ്രകാരം റെഡ്മി നോട്ട് 10 ശ്രേണിയിലെ അഞ്ചാമനായി എത്തിയ റെഡ്മി നോട്ട് 10Tയുടെ വില്പന ആരംഭിച്ചു. എച്ച്ഡിഎഫ്സി ബാങ്ക് ക്രെഡിറ്റ് കാര്ഡ് വഴി ഫോണ് വാങ്ങുമ്ബോള് 1,000 രൂപയുടെ ഇന്സ്റ്റന്റ് ക്യാഷ്ബാക്ക് ആണ് ഷഓമി ഒരുക്കിയിരിക്കുന്നത്. ആമസോണ്, എംഐ.കോം, എംഐ ഹോം സ്റ്റോറുകള്, ഓഫ്ലൈന് റീട്ടെയിലര്മാര് വഴിയാണ് റെഡ്മി നോട്ട് 10Tയുടെ വില്പന ക്രമീകരിച്ചിരിക്കുന്നത്. ക്രോമിയം വൈറ്റ്, ഗ്രാഫൈറ്റ് ബ്ലാക്ക്, മെറ്റാലിക് ബ്ലൂ, മിന്റ് ഗ്രീന് നിറങ്ങളില് റെഡ്മി നോട്ട് 10T 5ജി വാങ്ങാം. 4 ജിബി 64 ജിബി സ്റ്റോറേജ് പതിപ്പിന് 13,999 രൂപ, 6 ജിബി 128 ജിബി സ്റ്റോറേജ് പതിപ്പിന് 15,999 രൂപ എന്നിങ്ങനെയാണ് റെഡ്മി നോട്ട് 10Tയുടെ വില. മാലിG57 MC2 ജിപിയുവുമായി ചേര്ന്ന് പ്രവര്ത്തിക്കുന്ന മീഡിയടെക് ഡൈമെന്സിറ്റി 700 SoC പ്രോസസറാണ് ഫോണിന്റെ കരുത്ത്. 1100 നിറ്റ്സ് പീക്ക് ബ്രൈറ്റ്നസ്സും, 90Hz റിഫ്രഷ് റേറ്റും, 20:9 ആസ്പെക്ട് റേഷ്യോയുമുള്ള 6.50 ഇഞ്ച് ഫുള് എച്ച്ഡി പ്ലസ് ഡിസ്പ്ലേയാണ് റെഡ്മി നോട്ട് 10Tന്. 128 ജിബി UFS 2.2 മെമ്മറി ഒരു മൈക്രോ എസ്ഡി കാര്ഡ് വഴി വര്ദ്ധിപ്പിക്കാം. 5,000 എംഎഎച്ച് ബാറ്ററിയാണ് ഫോണില്. 18 വാട്ട് അതിവേഗ ചാര്ജിംഗ് സപ്പോര്ട്ട് ചെയ്യും. 22.5 വാട്ട് ചാര്ജറാണ് ബോക്സില് നല്കിയത്. 161.81 എംഎം, 75.34 എംഎം, 8.92 എംഎം എന്നിങ്ങനെയാണ് സ്മാര്ട്ട്ഫോണിന്റെ അളവുകള്. 190 ഗ്രാമാണ് ഭാരം. എഫ്1.79 ലെന്സ് സഹിതം 48 മെഗാപിക്സല് പ്രൈമറി സെന്സര്, എഫ്2.4 മാക്രോ ലെന്സ് സഹിതം 2 മെഗാപിക്സല് സെക്കന്ഡറി സെന്സര്, എഫ്2.4 ലെന്സ് സഹിതം 2 മെഗാപിക്സല് ഡെപ്ത്ത് സെന്സര് എന്നിവ ഉള്പ്പെടുന്ന ട്രിപ്പിള് കാമറ സംവിധാനം പിറകില് നല്കി. മുന്നില് ഫോട്ടോ, വീഡിയോ ആവശ്യങ്ങള്ക്കായി എഫ്2.0 ലെന്സ് സഹിതം 8 മെഗാപിക്സല് സെല്ഫി കാമറ ഉണ്ട്.